Hasie se verjaarsdag | Perdebytjie se nes
Februarie 19, 2015 perdebytjie	18 Kommentaar
Is dit jou verjaarsdag,Hasie?
Hier is ‘n present van my:
die hele akker vol spinasie
kan jy alles net so kry.
(F.du Plessis-uit D.J.Opperman se Nuwe Kleuterverseboek)
Gewoonlik is daar duisende foto’s van die Groot Vyf en ander juweeltjies word misgekyk.Een so ‘n klein sterretjie is die Kolhaas.(Lepus saxatilis)
Hierdie diertjies kom wyd verspreid in Suider-Afrika voor.Totale lengte is 45-65cm;stert7-17cm;massa 1,5-4,5kg.Die kolhaas kom in boswereld en ruigtes voor waar daar gras is.Hulle is naglewend en is oorwegend grasvreters en eet ook soms plante.
Kolhase (maar nie almal nie)het ‘n wit kol op die voorkop,vandaar die naam.Gewoonlik le hulle in ‘n holte en maak staat op kamoeflering wanneer gevaar dreig.As hulle vlug,hardloop hulle sigsaggewys,baie vinnig.Dit maak dit moeilik om gevang te word.
Hierdie hasie was doodverskrik,want net agter die bos was ‘n luiperd.
Hierdie blog is spesiaal vir Just Fletcher omdat sy so lief is vir hasies.
Previous PostWie dink….Next PostMy swakheid
18 gedagtes oor “Hasie se verjaarsdag”
Februarie 19, 2015 om 1:37 nm
Ag hoe pragtig baie dankie! Ek het n swak foto op my FB gesit en nou hoor ek hy / sy is nie n hasie nie maar n konyn. Ons het n konyn (dan) gehad wat hier aangekom het en vir 2 jaar hier gewoon het. Hy was bruin, die een op die sypaadjie is grys en ook baie mooi. Ek sal nog n foto weer van onse Hasie (dit was sy naam of was dit n sy, ek weet nie) opsit sodat jy kan sien
Februarie 19, 2015 om 2:00 nm
Jy het my gedagtes geprikkel,want deesdae is ek uit idees vir blogs.
Dankie,dit sal lekker wees om te sien.Vir my is ‘n haas en konyn maar baie dieselfde.Hulle behoort albei aan die orde Lagomorpha en familie Leporidae.
Februarie 19, 2015 om 2:07 nm
Hulle lyk verskillend en het verskillende gewoontes ook. Konyntjies is meer soos paashasies lyk, rond en wollerig.
Jy maak my nou lus vir paaseiers! 😆
Februarie 19, 2015 om 2:59 nm
Hihi oulik, weet jy hoe vinnig eet ‘n hasie so akker spinasie op met daardie snaakse sigsag manier van eet. Net so woerts warts 😉
Februarie 19, 2015 om 6:55 nm
Klink of jy ervaring het..jou groentetuin het seker al deurgeloop.
Februarie 19, 2015 om 3:34 nm
Ag kyk hoe mooi By my vriendin in Zambizi aftree-oord. Is daar die oulikste hasies/konyne Miskien moet jy vir ons die verskil wys
Februarie 19, 2015 om 7:24 nm
Ek weet regtig nie wat die verskil is nie.Die HAT sê dat konyne mak hase is,maar dis nie heeltemal waar nie.In Suider-Afrika kom twee spesies hase en vier spesies konyne natuurlik voor.
Die twee haassoorte is vlakhaas en kolhaas.Konyne is Jameson-,Natal-en Smith-rooi klipkonyn en die skaars Rivierkonyn.Verder weet ek nie veel nie.Ek dink die ore verskil ook.
Februarie 19, 2015 om 8:12 nm
N rabbit is n konyn, n hare is n haas. Dieselfde familie maar verskillende species. Kyk by National Geographic. Wat my deurmekaarmaak is die Afrikaanse bewoording.
Februarie 20, 2015 om 1:30 vm
Dis nie maklik om so n mooi foto van n wilde haas geneem te kry nie, wel gedaan Dina!
Februarie 20, 2015 om 5:38 vm
Dis die voordeel van ‘n oop voertuig wat naby kan kom.Die feit dat hy stokstyf gevries het oor ‘n luiperd anderkant die bos,het dit ook makliker gemaak.
Februarie 20, 2015 om 8:28 nm
Jou laaste kommentaar oor hoe jy die mooi foto geneem het was sekerlik ook n belewenis. Ek hou van jou versie oor hasie en spinasie! Heel gepas
Februarie 21, 2015 om 4:17 vm
Ons was juis besig om die luiperd te volg,toe ons die verskrikte hasie agter die bos kry.
Februarie 21, 2015 om 5:01 vm
Februarie 21, 2015 om 8:48 vm
TE DIERBAAR! Hoe oud is daardie kleinkind van jou nou? Is dit nie al amper tyd vir gediggies nie?
Februarie 21, 2015 om 8:53 vm
Amper tyd,ek kan nie wag nie!Hy is nou 17 maande,maar ons sien hom bietjie min.Ek het juis my Kleuterverseboek gaan afstof om volgende keer vir hom versies te lees.
Februarie 21, 2015 om 4:11 nm
Ek kan net dink hoe ouilik hy nou al moet wees!
Februarie 23, 2015 om 2:23 nm
Pragtige skerp foto, perdebytjie. Die oë is so duidelik. Ongelooflik. En dis moeilik om hierdie hasies af te neem, hul is baie rats en skelm.